Összesen 30 ezer forintra bírságoltak meg Sándorfalván egy idős nőt, aki a háza előtti rossz minőségű utat gallyakkal betömködte, hogy nagy esők esetén ne folyjon be a kertjébe a víz.

A nőt először egy szomszédja jelentette fel, ezután többször figyelmeztették a hatóságok, hogy hagyjon fel az úthibák betömködésével. Ő pedig többször kért némi földet, hogy javítsák meg a háza előtt futó utat, hogy ne a kertjébe menjen a víz.

Miután megkapta a minimálisan kiszabható, 30 ezer forintos bírságot, amire egyébként azt mondja, hogy nem tudja befizetni, azt az ígéretet kapta az önkormányzattól, hogy ki fogják javítani az utat.